فرعون هو لقب استخدم فى كتير من المناقشات الحديثة عن حكام مصر القديمة فى جميع الفترات. لقب فرعون فى التاريخ ابتدا فى العصور القديمة لوصف الحاكم اللى كان الزعيم الدينى والسياسى لمصر خلال المملكة الجديدة، و بالتحديد ، خلال منتصف للاسرة الثامنة عشرة. لكن للتبسيط فيه قبول عام بين الكتاب المحدثين استخدام لقب فرعون كمصطلح لوصف الزعيم الدينى والسياسى لمصر خلال كل الفترات فى تاريخ مصر القديمة. كلمة فرعون جايه م المصرى القديم بير عا (per ʿaa) و اللى معناها "البيت الكبير او العالى" ، و كان فى الاصل بيشير لقصر الملك و عمر الكلمه دى ما كانت لقب رسمى من القاب ملوك مصر القدام و فى الاغلب كان هو دا الاسم اللى سماه اليونايين و العبرانيين و العرب لملوك مصر. فى الوثايق الرسميه كان الملك بيتلقب بلقب رسمى متكون من خمس اسامى قبل كل اسم منهم واحد م الالقاب الخمسه دى: حورس السيدتين حورس الدهبى ملك مصر العليا و السفلى و سيد الارضين ابن رع و سيد التيجان الاسامى الاربعه الاولانيه كان بياخدهم الملك عند تتويجه اما الاسم الاخرانى فدا هو الاسم اللى بياخده اول ما يتولد.